আল মাকরিজি
তাকি উদ্দীন আবুল আব্বাস আহমাদ ইবনে আলি বিন আব্দুল কাদির ইবনে মুহাম্মদ আল মাকরিজি ( আরবি: تقي الدين أحمد بن علي بن عبد القادر بن محمد المقريزي ; ১৩৬৪–১৪৪২) ছিলেন একজন মধ্যযুগীয় মিশরীয় ইতিহাসবিদ এবং জীবনীকার, যিনি ইতিহাসে নিজের নিসবাহ আল মাকরিজি ( আরবি: المقريزي ) হিসেবে অধিক পরিচিত। তিনি মামলুক যুগে মিশরীয় নাগরিক ছিলেন এবং পূর্ববর্তী ফাতিমীয় খিলাফত ও প্রাচীন মিশরীয় ইতিহাসের প্রতি অধিক মনোযোগী ও আগ্রহী ছিলেন এবং এই দুটি বিষয়ে লেখালেখির জন্য তিনি বিশেষভাবে পরিচিত। আল মাকরিজি প্রাক আধুনিক মিশরের সবচেয়ে প্রভাবশালী ইতিহাসবিদ হিসেবে স্বীকৃত। মিশর সম্পর্কে তিনি প্রায় দুইশোর অধিক রচনা রেখে গিয়েছেন।